cyanic-selkie/wikianc huggingface dataset:
Κουένυα
Κατά την διάρκεια της Τρίτης Εποχής όπου διαδραματίζεται Ο Άρχοντας των Δαχτυλιδιών, η Κουένυα υποτίθεται ότι ήταν συντηρητική και αρχαϊκή γλώσσα. Η χρήση της στη Μέση Γη ήταν αρκετά περιορισμένη, μόνο στο Βασίλειο της Γκαλάντριελ και του Κέλεμπορν, το Λοθλόριεν, σε ποίηση και σε αρχαία έγγραφα. Είναι φανερό ότι στην Τρίτη Εποχή, ο Τόλκιν έδωσε στην Κουένυα το ρόλο που είχε η Λατινική γλώσσα στο Μεσαίωνα. Μάλιστα ο ίδιος τη χαρακτήριζε "Elf-latin".
Κατασκευή και ιστορία
Σύμφωνα με όσα γράφει στον πρόλογο του βιβλίου, η Κουένυα θα βασιζόταν στα Λατινικά, περισσότερο στην γραμματική και συντακτική της μορφή, ενώ ο ήχος της θα είχε βάση τα Αρχαία Ελληνικά και τα Φινλανδικά.
Ο Τόλκιν το 1917 είχε ήδη σχηματίσει ένα βασικό λεξικό για μια πρώιμη εκδοχή της Κουένυα, το Gnomish Lexicon. Λέξεις Κουένυα, σε ονόματα ηρώων, τοποθεσιών αλλά και σε μικρές φράσεις εμφανίζονται στο πρώιμο αδημοσίευτο έργο του που απετέλεσε τη βάση του Σιλμαρίλλιον. Μαζί με αυτές, ο Τόλκιεν εφευρίσκει και φανταστικές 'ρίζες' των λέξεων απ' όπου προέρχονται, διατηρώντας έτσι ετυμολογική συνοχή και συμβατότητα τόσο μέσα στη γλώσσα, όσο και με άλλες συγγενικές γλώσσες που μιλούσαν άλλες φυλές των Ξωτικών.
Αργότερα. το 1938 ολοκλήρωσε μια δεύτερη, πληρέστερη εργασία του, τις Etymologies. Σ' αυτές περιέχονται όλες οι ρίζες των λέξεων που χρησιμοποιούνται για την ονοματολογία τόπων και ηρώων στα έργα του.
Σήμερα, παρότι έχουν περάσει χρόνια από το θάνατο του συγγραφέα, η Κουένυα μελετάται ακόμα από φιλολόγους, γλωσσολόγους ή απλούς αναγνώστες που θαυμάζουν το έργο του. Μια επιτροπή συντακτών έχει αναλάβει να δημοσιεύσει προσωπικές "γλωσσολογικές" σημειώσεις του συγγραφέα και η προσπάθεια συνεχίζεται μέχρι σήμερα, προσθέτοντας πολλά στην κατανόηση των γλωσσών. Η κατασκευή της γλώσσας όμως είναι τόσο αποσπασματική και περιορισμένη που αποκλείεται η πρακτικη χρήση της (στα πρότυπα π.χ. της Εσπεράντο) αν και έχουν γίνει πολλές (αμφιλεγόμενες) απόπειρες τυποποίησης και ανακατασκευής της.
Δομή
Η Κουένυα ακολουθεί γενικά τη δομή μιας Ινδοευρωπαϊκής γλώσσας και, όπως αναφέρθηκε, θυμίζει αρκετά τη Λατινική.
Γραμματική
Η γραμματική της Κουένυα δεν είναι πολύ ανεπτυγμένη και κατα συνέπεια δεν είναι εντελώς γνωστή ή κατανοητή σε αυτούς που έχουν προσπαθήσει να την μελετήσουν.
Είναι γνωστό όμως ότι τα ουσιαστικά έχουν τις πτώσεις των Αρχαίων Ελληνικών και Λατινικών (Δοτική, Αφαιρετική πτώση), συν άλλων που υπήρχαν στις αρχαίες Ινδοευρωπαϊκές γλώσσες όπως η Τοπική πτώση και η Οργανική πτώση κλπ.
Όπως στα Αρχαία Ελληνικά, τα ουσιαστικά έχουν 3 αριθμούς, ενικό, δυικό και πληθυντικό (alda, aldat/aldu, aldar), συν ένα είδος "μερικού" πληθυντικού με ασαφή τρόπο χρήσης (aldali).
Οι αντωνυμίες υπάρχουν κυρίως σε προσφυματική μορφή, τόσο στα ρήματα (hiruva-lye, θα βρεις), όσο και στα ουσιαστικά όπου δηλώνουν κατοχή (parma-lya, το βιβλίο σου). Τα ουσιαστικά που έχουν κολλημένη την αντωνυμία, θεωρούνται μία λέξη, και κλίνονται αναλόγως. Για παράδειγμα η γενική του parma είναι parmo. Του parmalya όμως είναι parmalyo (δηλαδή το τελικό -ο μπήκε στο τέλος, σαν να ήταν μια λέξη, και όχι parmo-lya).
Τα ρήματα όπως αναφέρθηκε κλίνονται με αυτό τον τρόπο. Οι κανόνες σχηματισμού των χρόνων δεν είναι πλήρως κατανοητοί αλλα στις προτασεις Κουένυα στον Αρχοντα των Δαχτυλιδιων εμφανίζοναι: παρακείμενος, παρελθών, ενεστώτας, αόριστος (έχει τήν ίδια χρήση με τον simple present της Αγγλικής) και μέλλων. Υπάρχουν επίσης και μετοχές.
Φωνολογία
Εμφανισιακά, η ύπαρξη της γλώσσας αποδίδει αυτό που ο Τόλκιν αποκαλούσε 'φωνοαισθητική' και η Κουένυα χαρακτηρίζεται από 'όμορφους' και απαλούς ήχους, που ταιριάζουν στις τραγουδιστές φωνές των Ξωτικών, όπως περιγράφονται στο κείμενο, με πολλά και ανοιχτά φωνήεντα.
Κατά συνέπεια, η Κουένυα ακολουθεί μια κάπως αυστηρή φωνολογία. Για παράδειγμα οι περισσότερες λέξεις τελειώνουν σε φωνήεν ή μόνο με τα σύμφωνα s, t, r, n, l, nt, πολλοί συνδυασμοί συμφώνων δεν επιτρέπονται, ενώ οι σκληροί ήχοι b, d, g, απαντώνται μόνο υπό προϋποθέσεις.
Υπάρχουν και ήχοι που δεν βρίσκονται στα Ελληνικά, όπως π.χ. το αρχικό ñ καθώς και οι άηχοι hr, hl. Οι φθόγγοι αυτοί όμως υποτίθεται ότι με το πέρασμα του χρόνου απλοποιήθηκαν σε κανονικά n, r, l. Επίσης, πάλι αντίθετα με τα Ελληνικά, υπάρχουν και μακρά φωνήεντα. Τα φύσει μακρά δηλώνονται με την οξεία (π.χ. á). Τα θέση μακρά είναι αυτά που προηγούνται από 2 ή περισσότερα σύμφωνα, π.χ. alda
Αξίζει να αναφερθεί, τέλος, ότι προκειμένου να βοηθηθούν οι Αγγλόφωνοι αναγνώστες, ο Τόλκιν το τελικό e το σημείωνε με δύο τελείες, για να τονίσει ότι (σε αντίθεση με τα Αγγλικά) δεν είναι σιωπηλό αλλά προφέρεται κανονικά. Linte και lintë είναι το ίδιο ακριβώς, αλλά οι τελείες υπενθυμίζουν στους Αγγλόφωνους και Γαλλόφωνους ότι προφέρεται 'λίντε' και όχι 'λιντ'.
Παρομοίως ονόματα όπως Eärendil χρησιμοποιούν τα διαλυτικά για να δείξουν ότι δεν προφέρονται όπως π.χ.. το Αγγλικό ear (ɪə(r)) αλλά εαρ.
Τονισμός
Οι κανόνες τονισμού είναι αυτοί της Λατινικής: Η λέξη τονίζεται στην παραλήγουσα όταν είναι μακρά, αλλιώς στην προπαραλήγουσα.
Καμία λέξη δεν τονίζεται στη λήγουσα, με μόνη εξαίρεση τη λέξη avá που σημαίνει "μη!"
Γραφή
thumb|Το πρώτο άρθρο της διακήρυξης των δικαιωμάτων του ανθρώπου στα Αγγλικά, αποδιδόμενο σε Tengwar (Η πρώτη φράση διαβάζεται: All human beings are born free...) Η Κουένυα έχει το δικό της αλφάβητο. Στα βιβλία φυσικά χρησιμοποιείται η λατινική της γραφή, στην ιστορία όμως της Τρίτης Εποχής χρησιμοποιούνταν η Ξωτική γραφή, που μέσα στο βιβλίο του Σιλμαρίλλιον αποδίδεται στο Ξωτικό Φέανορ. Η γραφή αυτή ονομάζεται Tengwar, και κύριο χαρακτηριστικό της είναι ότι τα φωνήεντα δεν έχουν δικό τους σύμβολο, αλλά γράφονται σαν τόνοι πάνω από το σύμφωνο της κάθε συλλαβής. 100px|left|thumb|Η 'οξεία' (andatehta) πάνω από το πρώτο γράμμα συμβολίζει το φωνήεν e, ενώ οι τρεις τελείες (amatixi) πάνω από το δεύτερο το a. Η προφορά της λέξης αυτής είναι Tengwar. Το κάθε γράμμα Tengwa αποτελείται από έναν συνδυασμό telco (κοντάρι) και luva (τόξο). Όπως φαίνεται από την εικόνα, τα τόξα μπορεί να είναι ανοιχτά ή κλειστά, ή ακόμα και διπλά. Το κάθε στοιχείο από αυτά αντικατοπτρίζει και μια ξεχωριστή φωνητική ιδιότητα: για παράδειγμα σε απλές μορφές αποτελούν απλά τα στιγμιαία (t, p, k). Τα διπλά τόξα δηλώνουν τον ίδιο φθόγγο, αλλά αντίστοιχα με φωνή (nd, mb, ng) ενώ τα ανεβασμένα κοντάρια υποδηλώνουν δάσυνση (th, f, ch). Συνδυασμός αυτών των δύο παράγει κάτι ενδιάμεσο (nt, mp, nc).
Το κάθε γράμμα, λοιπόν, σχηματίζεται ανάλογα με τον ήχο που αντιπροσωπεύει, με συνδυασμό των παραπάνω στοιχείων.
Ο Τόλκιν συνήθιζε να γράφει κείμενα και προσωπικές σημειώσεις σε Tengwar, χρησιμοποιώντας τα κυρίως για να αποδώσει Αγγλικούς φθόγγους με αυτά. Παράδειγμα χρήσης των Tengwar στα Αγγλικά φαίνεται στην εικόνα παραπάνω. Μετά την επιτυχία του Άρχοντα, αναγνώστες ανά τον κόσμο έχουν επινοήσει δικά τους συστήματα απόδοσης και άλλων γλωσσών με Tengwar, όπως Γαλλικά, Σουηδικά, Φινλανδικά κλπ ενώ υπάρχουν διάφορες γραμματοσειρές καθώς και προτάσεις για Unicode.
Εξωτερικοί σύνδεσμοι
Κατηγορία:Γλώσσες της Μέσης Γης
870 Μαντώ
Η Μαντώ (Manto) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,596. Ανακαλύφθηκε το 1917 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη Μαντώ της ελληνικής μυθολογίας.
Φυσικά χαρακτηριστικά
Η μέση διάμετρος της Μαντούς εκτιμάται σε 13 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι άγνωστο.
Εξωτερικοί σύνδεσμοι
Μαντω
216 π.Χ.
Θάνατοι
Κατηγορία:Έτη
Έκλειψη σελήνης 668 π.Χ.
Η έκλειψη σελήνης του 668 π.Χ. καταγράφτηκε από έναν βαβυλώνιο αστρονόμο και διασώθηκε σε σφηνοειδή γραφή σε πήλινη πινακίδα. Έγινε τη νύχτα της 2ης Μαΐου (25 Απριλίου) 668 π.Χ. Το έγγραφο φυλάσσεται στο Βρετανικό Μουσείο στο Λονδίνο. Η έκλειψη της σελήνης συνέπεσε χρονικά στην εποχή που βασιλιάς της Βαβυλώνας ήταν ο Σαμάς-Σουμά-Ουκίν. Αν και λόγο του ότι έγινε μετά την ανατολή του Ηλίου, δεν ήταν ορατή στην Βαβυλώνα, οι βαβυλώνιοι αστρονόμοι υπολόγισαν με μεγάλη ακρίβεια την χρονική στιγμή της επισκίασης του ουρανίου σώματος. Η σφηνοειδής γραφή που σώζεται μελετήθηκε στις μέρες μας αρχικά από τον ασσυριολόγο Γιόχαν Στράσσμάιερ και τους αστρονόμους Γιόζεφ Έππινγκ και Φραντς-ΞάβερΚούγκλερ που τον 19ο αιώνα μετέφρασαν το κείμενο. Η μελέτη συνεχίστηκε από τον Όττο Νόιγκεμπάουερ, και εκδόθηκε το 1955 στο τρίτομο έργο Astronomical cuneiform Texts - Babylonian ephemerides of the Seleucid period for the motion of the sun, the moon, and the planets.
Εξωτερικοί σύνδεσμοι
Εκλειψη Σεληνης -668 Εκλειψη Σελήνη
217 π.Χ.
Θάνατοι
Κατηγορία:Έτη
Ξηροβούνι
Με το όνομα Ξηροβούνι αναφέρονται τα παρακάτω βουνά της Ελλάδας:
αλλά και ο οικισμός Ξηροβούνι Ιωαννίνων του δήμου Βορείων Τζουμέρκων.
Αϊρίνε Παλσυτέ
Η Αϊρίνε Παλσυτέ (γενν. 13 Ιουλίου 1992 στο Κάουνας) είναι Λιθουανή αθλήτρια του στίβου που εξειδικεύεται στο άλμα εις ύψος.
Έχει κατακτήσει το χρυσό μετάλλιο στο Ευρωπαϊκό Πρωτάθλημα Κλειστού Στίβου 2017.
Έχει κατακτήσει το ασημένιο μετάλλιο στο Ευρωπαϊκό Πρωτάθλημα Στίβου 2016, ενώ την 4η θέση κατέκτησε στο Ευρωπαϊκό Πρωτάθλημα Στίβου 2018.
Βιογραφία
Γεννήθηκε το 1992 στο Κάουνας. Το 1998, μεταγράφηκε σε σχολείο του Βίλνιους. Σήμερα σπουδάζει διαχείριση επιχειρηματικών πληροφοριών στο Πανεπιστήμιο Βίλνιους.
Παραπομπές
Κατηγορία:Λιθουανοί αθλητές του στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Paramount Vantage
Η πρώτη της ταινία βγήκε το 1998 με τον τίτλο Get Real. Απο τότε και μέχρι την διάλυση της παρήγαγε ταινίες και τηλεοπτικές σειρές, οι οποίες δεν απέφεραν στην Focus μεγάλα κέρδη, αλλά πολύ ικανοποιητικά για να παρήγαγε κι άλλες ταινίες, όπως άλλωστε έκανε. Η Paramount Classics διανείμε επίσης μη-Αμερικάνικες ταινίες στις ΗΠΑ.
Μετά τη κυκλοφορία της ταινίας Nebraska το 2013, η εταιρεία διαλύθηκε.
Κατηγορία:Paramount Pictures Κατηγορία:Κινηματογραφικές εταιρίες παραγωγής Κατηγορία:Εταιρείες διανομής ταινιών των Ηνωμένων Πολιτειών Κατηγορία:Πρώην επιχειρήσεις παραγωγής κινηματογραφικών και τηλεοπτικών έργων των ΗΠΑ
Ρούμελη
Η ονομασία Ρούμελη μπορεί να αφορά:
871 Άμνερις
Η Άμνερις (Amneris) είναι ένας αστεροειδής στην εσωτερική περιοχή της Κύριας Ζώνης Αστεροειδών που έχει απόλυτο μέγεθος (όπως ορίζεται για το Ηλιακό Σύστημα) 12,478. Ανακαλύφθηκε το 1917 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από ένα πρόσωπο της όπερας Αΐντα του Τζουζέπε Βέρντι.
Η Άμνερις έδωσε με τη σειρά της το όνομά της στην «Οικογένεια της Αμνέριδος», μία υποομάδα της Οικογένειας αστεροειδών της Χλωρίδος.
Φυσικά χαρακτηριστικά
Τα φυσικά χαρακτηριστικά της Αμνέριδος είναι άγνωστα.
Εξωτερικοί σύνδεσμοι
Αμνερις
Σωκράτης Ξυνίδης
Ο Σωκράτης Ξυνίδης είναι Έλληνας δικηγόρος, πολιτικός, πρώην Αναπληρωτής Υπουργός Ανάπτυξης και πρώην βουλευτής.
Βιογραφικά Στοιχεία
Γεννήθηκε στις 14 Ιουνίου 1963 στην Ξάνθη.
Σπούδασε Νομική στο Δημοκρίτειο Πανεπιστήμιο Θράκης.
Το 2009 εξελέγη Βουλευτής Ξάνθης με το ΠΑΣΟΚ.
Από τον Οκτώβριο 2009 είναι Γενικός Γραμματέας του Εθνικού Συμβουλίου του ΠΑΣΟΚ, και από το Σεπτέμβριο 2010 είναι Αναπληρωτής Υπουργός Ανάπτυξης, Ανταγωνιστικότητας και Ναυτιλίας στην Κυβέρνηση Γεωργίου Παπανδρέου 2009, θέση την οποία διατήρησε στο ίδιο υπουργείο και στην Κυβέρνηση Λουκά Παπαδήμου 2011.
Είναι παντρεμένος με την Ελίνα Σταυρίδου, με την οποία απέκτησε 2 παιδιά.
Πηγές
Κατηγορία:Έλληνες δικηγόροι Κατηγορία:Βουλευτές Ξάνθης Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες αναπληρωτές υπουργοί Ανάπτυξης, Ανταγωνιστικότητας και Ναυτιλίας Κατηγορία:Έλληνες αναπληρωτές υπουργοί Οικονομίας, Ανταγωνιστικότητας και Ναυτιλίας
Ιππομέδουσα
Στην ελληνική μυθολογία με το όνομα Ιππομέδουσα αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ιππομέδουσας ήταν η Ατλαντείη ή Φοίβη, και επομένως η Αστερία ήταν ομοθαλής αδελφή της Γλαύκης, της Γόργης, των δύο Ιπποδαμειών, της Αστερίας, της Ιφιμέδουσας, της Κλεοπάτρας, της Ρόδης και της Ροδίας. Η Ιππομέδουσα παντρεύτηκε τον Αλκμήνορα, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Πηγές
Ιππομεδουσα
Λύβας
Αναφέρεται ως Λύβας ή και Αλύβας τόσο στην ελληνική όσο και στη ρωμαϊκή μυθολογία.
Ήταν δαίμων της περιοχής Τεμέσης στη Κάτω Ιταλία στον οποίο πρόσφεραν οι κάτοικοι την ωραιότερη παρθένα της πόλης τους και τον οποίο τελικά φόνευσε ο ολυμπιονίκης Εύθυμος (Λοκρός εκ Ζεφύρων) περί τον 5ο αιώνα π.Χ., ελευθερώνοντας έτσι την πόλη.
Κατά τον Στράβωνα ο δαίμων αυτός ήταν η ψυχή του Πολίτη, συντρόφου του Οδυσσέα, τον οποίο φόνευσαν οι κάτοικοι όταν το πλοίο του προσέγγισε κάποτε τις ακτές της περιοχής τους.
Λυβας Λυβας
Όλνταμ
Το Όλνταμ (αγγλικά: Oldham) είναι πόλη που βρίσκεται στην Αγγλία, στην ευρύτερη περιοχή του Μάντσεστερ. Σύμφωνα με την απογραφή του 2011 έχει 103.544 κατοίκους. Η πόλη είναι κτισμένη στα Πέννινα Όρη, 11 χιλιόμετρα βορειοανατολικά του κέντρου του Μάντσεστερ. Το Όλνταμ αναπτύχθηκε τον 19ο αιώνα ως βιομηχανική πόλη και διεθνές κέντρο της υφαντουργίας. Μετά το κλείσιμο των υφαντουργιών στα μέσα του 20ού αιώνα, η οικονομία της πόλης παρήκμασε. Σήμερα το Όλνταμ είναι κυρίως οικιστική περιοχή.
Εξωτερικοί σύνδεσμοι
Κατηγορία:Πόλεις της Αγγλίας
Μαριγώ Ζαραφοπούλα
Η Μαριγώ Ζαραφοπούλα ήταν αγωνίστρια της Ελληνικής Επανάστασης του 1821 και μέλος της Φιλικής Εταιρείας από την Κωνσταντινούπολη.
Βιογραφία
Γεννήθηκε στα Ταταύλα της Κωνσταντινούπολης όπου και κατοικούσε. Μυήθηκε στη Φιλική Εταιρεία και όταν κατά τις αρχές του 1821, ο Ασημάκης Θεοδώρου πρόδωσε τα μυστικά της οργάνωσης στις οθωμανικές αρχές, ανέλαβε, χρησιμοποιώντας τις γνωριμίες της με διάφορους αξιωματούχους, να πληροφορηθεί λεπτομέρειες για το συμβάν, αποστολή την οποία έφερε εις πέρας. Παράλληλα, χρησιμοποιώντας τις ίδιες γνωριμίες καθώς και τη σημαντική της περιουσία, πέτυχε την δραπέτευση των γιων του Πετρόμπεη Μαυρομιχάλη που διέμεναν στην Κωνσταντινούπολη ως αιχμάλωτοι. Όταν αποκαλύφθηκε η συμμετοχή της ίδιας αλλά και του εμπόρου αδελφού της, Χατζηβασίλη, στη Φιλική Εταιρεία, γνώρισε διώξεις ενώ ο αδελφός της καρατομήθηκε στις 23 Απριλίου του 1821. Τελικά, μετά από μεγάλες ταλαιπωρίες, η Ζαραφοπούλα κατάφερε να μεταβεί στην Ύδρα της επαναστατημένης Ελλάδας, κομίζοντας μαζί της μεγάλο χρηματικό ποσό το οποίο διέθεσε για τις ανάγκες της επανάστασης.
Στην Πελοπόννησο, χρησιμοποιήθηκε από τους Κολοκοτρώνη και Υψηλάντη ως κατάσκοπος εντός της Τριπολιτσάς και του Ναυπλίου. Τα επόμενα χρόνια, χρηματοδότησε την εκστρατεία του Φαβιέρου στην Κάρυστο καθώς και την αντίστοιχη του Χατζημιχάλη Νταλιάνη στην Κρήτη. Μεσούσης της επανάστασης, παντρεύτηκε τον αξιωματικό Γεώργιο ή Θεόδωρο Στεφάνου ο οποίος σκοτώθηκε μαχόμενος, αποκτώντας μαζί του δύο παιδιά. Πέθανε άπορη μετά το 1865, έτος κατά το οποίο αιτήθηκε σύνταξη από την Επιτροπή Εκδουλεύσεων.
Την προσφορά της Ζαραφοπούλας στην επανάσταση, πιστοποίησαν με σχετικά έγγραφα αρκετοί σημαντικοί οπλαρχηγοί όπως οι Γενναίος Κολοκοτρώνης, Χατζηχρήστος, Νικηταράς κ.ά.
Βιβλιογραφία
Κατηγορία:Έλληνες μέλη της Φιλικής Εταιρείας Κατηγορία:Αγωνίστριες του 1821
Χαέν
Η Χαέν (ισπανικά: Jaén) είναι πόλη και δήμος της περιφέρειας της Ανδαλουσίας στην Ισπανία, πρωτεύουσα της ομώνυμης επαρχίας. Το 2015 είχε 115.395 κατοίκους. Είναι κτισμένη στον λόφο της Σάντα Καταλίνα, που ιστορικά υπήρξε ο πυρήνας της οικιστικής δραστηριότητας στην περιοχή ήδη από το 2000 π.Χ. και είδε την πόλη να αναδεικνύεται σε αξιόλογο αστικό κέντρο της μουσουλμανικής Ιβηρικής χερσονήσου και του Βασιλείου της Καστίλης κατά τον μεσαίωνα.
Η πόλη είναι το οικονομικό κέντρο της επαρχίας, της μεγαλύτερης παραγωγού ελαιολάδου παγκοσμίως, και φιλοξενεί μια από τις σημαντικότερες εκθέσεις βιομηχανικού ελαιολάδου του κόσμου, Expoliva. Πέραν του ελαιoλάδου, η οικονομία της πόλης βασίζεται στις υπηρεσίες και τα τελευταία χρόνια στον τουρισμό.
Ο μνημειακός πλούτος της πόλης αποτελείται από τα τρία φρούριά της, τα αραβικά λουτρά και το μνημείο στις μάχες της Νάβας δε Τολόσα και Μπαϊλέν.
Εξωτερικοί σύνδεσμοι
Κατηγορία:Πόλεις της Ισπανίας κατηγορία:Ανδαλουσία
Κοραλία Ανδρειάδη
Η Κοραλία Ανδρειάδη (5 Μαΐου 1935 - 18 Δεκεμβρίου 1976) περισσότερο γνωστή ως Κοραλία Θεοτοκά με το επώνυμο του συζύγου της Γιώργου Θεοτοκά ήταν Ελληνίδα ποιήτρια και πεζογράφος με τη δική της διαδρομή στον χώρο της ελληνικής λογοτεχνίας.
Βιογραφικά Στοιχεία
Η Κοραλία, κόρη του Δημητρίου Ανδρειάδη (1896–1970) και της Ελένης Στεφάνου (1905–1993), από την Κωνσταντινούπολη και τον Πόντο (Σαμψούντα) αντίστοιχα, γεννήθηκε στο Νέο Φάληρο στις 5 Μαΐου 1935. Τελείωσε το γυμνάσιο στη Σχολή Χατζιδάκη και σπούδασε στην Πάντειο Σχολή Πολιτικών Επιστημών. Παράλληλα, με τη βοήθεια του πατέρα της, ασχολήθηκε με την εισαγωγή ινδικών ταινιών και ταξίδεψε στην Ινδίες αλλά και στην Ευρώπη. Το 1962 πήρε δίπλωμα ξεναγού και εργάστηκε ως ξεναγός για μικρό διάστημα.
Το 1963 εκδόθηκε η πρώτη ποιητική της συλλογή με τίτλο Απόπειρες, ενώ ποιήματά της είχαν ήδη δημοσιευτεί στο περιοδικό Νέα Εστία. Στις 11 Ιουλίου 1966 παντρεύτηκε τον Γιώργο Θεοτοκά, ο οποίος πέθανε λίγους μήνες αργότερα, στις 30 Οκτωβρίου του ίδιου χρόνου. Έκτοτε αφοσιώθηκε στην φροντίδα του εκδιδομένου και ανέκδοτου έργου του Θεοτοκά.
Το 1967 εξέδωσε την δεύτερη συλλογή ποιημάτων της Σε άλλο φως, αλλά αρνήθηκε τη διακίνησή της στο εμπόριο λόγω της μεσολάβησης της δικτατορίας. Από την ίδια χρονιά ως το 1974 υπήρξε μέλος της Εταιρείας Μελέτης Ελληνικών Προβλημάτων (Ε.Μ.Ε.Π.). Από το 1969 ως το 1973 παρακολούθησε τη σειρά μαθημάτων Ιστορίας της Τέχνης από τον Παντελή Πρεβελάκη, στη Σχολή Καλών Τεχνών. Το 1971 εκδόθηκε η συλλογή της Η ταυτότητα και το 1975 η σύνθεση Οι μεγάλες διαδικασίες. Από το 1974 ήταν μέλος της Πανελλήνιας Ένωσης Συμπαράστασης Κυπρίων, προσφέροντας βοήθεια σε κύπριους πρόσφυγες. Το Σάββατο 18 Δεκεμβρίου 1976 αυτοκτόνησε, πέφτοντας από την ταράτσα του σπιτιού της, στην οδό Βασιλίσσης Σοφίας 90, στην Αθήνα.
Γιούλια Λέβτσενκο
Καριέρα
Είναι η αργυρή μεταλλιούχος στο Παγκόσμιο Πρωτάθλημα Στίβου 2017 με επίδοση 2.01, και συμμετείχε στο Παγκόσμιο Πρωτάθλημα Στίβου 2015 και στους Ολυμπιακούς Αγώνες 2016, χωρίς να προκριθεί στον τελικό.
Έχει ατομικά ρεκόρ 2.01 μ στον ανοιχτό στίβο (Λονδίνο 2017) και 1.94 μ στον κλειστό (Βελιγράδι 2017).
Παραπομπές
Κατηγορία:Ουκρανοί αθλητές του στίβου Κατηγορία:Άλτες του ύψους Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Καταλανική μυθολογία
Η καταλανική μυθολογία αποτελείται από παραδοσιακούς μύθους, παλιές ιστορίες και θρύλους των περιοχών όπου χρησιμοποιούνταν η καταλανική γλώσσα, με επίκεντρο την ίδια την Καταλονία και τις Καταλανικές Χώρες. Οι ιστορίες αυτές πέρασαν από γενιά σε γενιά ως προφορική λαϊκή παράδοση της περιοχής αυτής της Ισπανίας, γι' αυτό και παρουσιάζουν ομοιότητες με τις μυθολογίες γειτονικών περιοχών (π.χ. βασκική μυθολογία).
Πηγές των μύθων
thumb|right|200px|Η καύση αντικειμένων κατά το [[θερινό ηλιοστάσιο είναι ένα παραδοσιακό τελετουργικό από τα προϊστορικά χρόνια στα καταλανικά Πυρηναία.]]
Η προέλευση των καταλανικών μύθων πηγάζει από τα προρωμαϊκά πιστεύω των λαών της περιοχής, τα οποία αναμείχθηκαν με παγανιστικά στοιχεία της ρωμαϊκής θρησκείας: Λάρες, νύμφες, ξωτικά, γνώμοι, νεράιδες. Ο εκχριστιανισμός της Ρωμαϊκής Αυτοκρατορίας και το Διάταγμα των Μεδιολάνων το 313 οδήγησαν στη σταδιακή παρακμή των παλαιών θρησκειών, ωστόσο στις αγροτικές περιοχές η διείσδυση του χριστιανισμού δεν ήταν τόσο έντονη.
Η εμφάνιση του Ισλάμ και η προέλασή του μέχρι την Ιβηρική χερσόνησο οδήγησε στη δημιουργία τοπικών θρύλων και ιστοριών, οι οποίες σχετίζονταν για παράδειγμα είτε από την κατοχή των Σαρακηνών είτε με τους Φράγκους, όπως το Τραγούδι του Ρολάνδου, κάτι που υποδεικνύει υπολείμματα παγανιστικών στοιχείων στις αγροτικές περιοχές. Τα μαγικά τελετουργικά, τα παραμύθια και οι διάφοροι μύθοι αποτελούσαν μια προσπάθεια καλύτερης κατανόησης της χρήσης των βοτάνων, καθώς και της ιστορίας και του τρόπου ζωής της τοπικής κοινωνίας.
Η Ρωμαιοκαθολική Εκκλησία που ακολούθησε στη συνέχεια ενσωμάτωσε στις τοπικές της δοξασίες ορισμένους τέτοιους μύθους, όπως για παράδειγμα ο Άγιος Γεώργιος εναντίον του δράκοντα. Εξάλλου, κατά την επιδημία της βουβωνικής πανώλης αναπτύχθηκε το συνήθειο των "χορών του θανάτου" ή "μακάβριων χορών", που συνεχίστηκαν για αιώνες σε διάφορες περιοχές της Καταλονίας.
Κατά το Μεσαίωνα, όλες οι παλιές μυθολογικές φιγούρες θεωρούνταν "δαιμονικά στοιχεία" που συνδέονταν με τη μαγεία και διώκονταν από την Ρωμαιοκαθολική Εκκλησία. Η Ιερά Εξέταση προχωρούσε σε δημόσιες εκτελέσεις και καύσεις αντικειμένων με στόχο την εξάλειψη της μαγείας. Ο ορθολογισμός του 17ου και 18ου αιώνα υποβιβάζει τις πεποιθήσεις σχετικά με τη μαγεία και τα φανταστικά όντα σε ιστορίες για παιδιά και στοιχεία των λαϊκών τοπικών εθίμων και παραδόσεων.
Κατά τη διάρκεια και μέχρι το 19ο αιώνα, η Καταλανική Αναγέννηση και ο μοντερνισμός διαπνέονται από καταλανικές μυθολογικές επιρροές και πολλοί συγγραφείς επιζητούν να βρουν και να καταγράψουν στοιχεία της λαϊκής παράδοσης, με χαρακτηριστική φυσιογνωμία τον Ζοάν Αμάδες.
Πλάσματα και χαρακτήρες της καταλανικής μυθολογίας
Στην Καταλονία, Εσπανταμαϊνάδες ονομάζονται ορισμένες φιγούρες στη λαϊκή παράδοση, που χρησιμοποιούνταν για να τρομάξουν τα παιδιά και να αποτρέψουν π.χ. από το να μιλάνε με ξένους ή να φεύγουν μόνα τους από το σπίτι. Οι φιγούρες αυτές είναι κοινές σε διαφορετικές πολιτιστικές παραδόσεις: οι μάγισσες, τα τελώνια και ο μπαμπούλας. Άλλοτε, πρόκειται καθαρά για τοπικούς μύθους και παραλλαγές.
Εξωτερικοί σύνδεσμοι
Κατηγορία:Ισπανική μυθολογία  Κατηγορία:Καταλωνία
Κάστρο Χώτσας Βεσινίου
Το Κάστρο της Χώτσας είναι κάστρο της Φραγκοκρατίας, τα ερείπια του οποίου διασώζονται κοντά στο χωριό Βεσίνι της Επαρχίας Καλαβρύτων στο Νομό Αχαΐα. Βρίσκεται στην κορυφή μικρού λόφου που ονομάζεται «Καστέλλι» και το τείχος του περικλείει έκταση τριών περίπου στρεμμάτων. Εντός του κάστρου υπάρχουν ερείπια 20 περίπου οικιών, ερείπια πύργων και ερείπια μιας υδατοδεξαμενής.
Το κάστρο αναφέρεται ότι κτίστηκε κατά την Φραγκοκρατία και ότι αποτελούσε ιδιοκτησία του Βαρώνου της Άκοβας και εχρησιμοποιήτω μαζί με άλλα γειτονικά οχυρά για τον έλεγχο του τιμαρίου της Στρέζοβας. Ανασκαφικά ευρήματα δείχνουν ότι το κάστρο περιλάμβανε οικισμό, πιθανότατα το Βεσίνι, που αναφέρεται με την έναρξη της Τουρκοκρατίας ότι είχε 13 οικογένειες και ήταν έδρα του τιμαρίου του Βεσινιού.
Όταν τον 14ο αιώνα την περιοχή καταλάμβανε ο Εβρενός Μπέης, που είχε συμμαχήσει με την Καταλανική εταιρεία, το κάστρο και ο οικισμός δεν αντιστάθηκαν και δεν καταστράφηκαν όπως άλλα γειτονικά. Επί Α΄ Τουρκοκρατίας έγινε το οικονομικό κέντρο της περιοχής της Στρέζοβας, όπου εκεί συλλέγονταν οι Οθωμανικοί φόροι. Άγνωστο σε ποια εποχή εγκαταλείφθηκε το κάστρο και ο οικισμός.
Πηγές
Κατηγορία:Κάστρα της Αχαΐας Κατηγορία:Βαρωνία της Άκοβας Κατηγορία:Κάστρα του Πριγκιπάτου της Αχαΐας Κ
Παραβολή (γεωμετρία)
Στη Γεωμετρία παραβολή ονομάζεται η επίπεδη καμπύλη που προκύπτει από την τομή άπειρου κώνου από επίπεδο παράλληλο προς μια γενέτειρα αυτού. (Γενέτειρα του κώνου ονομάζεται η ευθεία που, αν περιστραφεί γύρω από τον άξονα του κώνου, παράγει, δηλαδή "γεννά", την επιφάνεια του κώνου). Εδώ λέγοντας κώνος εννοείται άπειρος διπλός κώνος, δηλ. οι γενέτειρές του προεκτείνονται απεριόριστα από την κορυφή του και προς τις δύο κατευθύνσεις. Συνεπώς, η παραβολή είναι ανοιχτή, απεριόριστη (δίχως άκρα) καμπύλη.
Βασικές έννοιες και εναλλακτικός ορισμός
Η παραβολή ορίζεται ισοδύναμα και ως ο γεωμετρικός τόπος των σημείων ενός επιπέδου Π που ισαπέχουν από δεδομένη ευθεία δ (L στο σχήμα) του επιπέδου και σημείο Ε ('F' στο σχήμα) του επιπέδου εκτός της ευθείας δ. Συμβολικά. Τότε το σημείο Ε καλείται εστία της παραβολής και η δ διευθετούσα της παραβολής.
Η παραβολή είναι συμμετρική ως προς την ευθεία α, καλούμενη άξονας της παραβολής, η οποία είναι κάθετος στη διευθετούσα δ και διέρχεται από την εστία Ε.
Έστω 2p η απόσταση μεταξύ της διευθετούσας και της εστίας. Θεωρούμε το σημείο τομής Β της διευθετούσας και του άξονα της παραβολής. Το μήκος του ευθύγραμμου τμήματος ΒΕ είναι προφανώς 2p. Το μέσο Α του ΒΕ ανήκει προφανώς στην παραβολή και ονομάζεται κορυφή της παραβολής. Το Α ισαπέχει από τη διευθετούσα και την εστία κατά απόσταση p.
Η ευθεία που περνά από την εστία και την κορυφή της παραβολής ονομάζεται άξονας και αποτελεί άξονα συμμετρίας της παραβολής.
Κανονική μορφή
Μία παραβολή θεωρείται στην κανονική της μορφή, όταν η κορυφή της είναι στο (0,0) του συστήματος συντεταγμένων και ο άξονάς της συμπίπτει με τον άξονα τετμημένων του συστήματος συντεταγμένων.
Η εξίσωση της παραβολής με εστία και διευθετούσα  δ:   σε  Καρτεσιανές συντεταγμένες είναι: Ο αριθμός p λέγεται παράμετρος της παραβολής και η απόλυτη τιμή του εκφράζει την απόσταση της εστίας από την διευθετούσα.
Ομοίως η εξίσωση της παραβολής με εστία και διευθετούσα  δ:   σε  Καρτεσιανές συντεταγμένες είναι:
Γενική μορφή
Έστω μία κωνική τομή
Η καμπύλη αυτή είναι παραβολή, αν \,4ac=b^2 και τουλάχιστον ένα των a, c είναι διάφορο του μηδενός.
Εφαπτομένη
Η εφαπτομένη της παραβολής με εξίσωση \, y^2=2px, στο σημείο     της παραβολής είναι:
Οπτική
Ανακλαστική ιδιότητα της παραβολής Αν η ευθεία ε είναι η εφαπτομένη της παραβολής στο Β και η ευθεία ζ είναι κάθετη στην ε στο σημείο Β, τότε η ζ διχοτομεί την γωνία που σχηματίζουν οι ημιευθείες BC και BE. Αυτή η ιδιότητα ονομάζεται ανακλαστική ιδιότητα της παραβολής και έχει χρήση στα παραβολικά τηλεσκόπια, στα ραντάρ, στα φανάρια των αυτοκινήτων κτλ.
Συγκεκριμένα:
Όσες ακτίνες φωτός είναι παράλληλες προς τον άξονα ενός παραβολικού κατόπτρου,όταν προσπίπτουν στο κάτοπτρο, ανακλώμενες, συγκεντρώνονται στην εστία. Αυτή είναι η αρχή λειτουργίας των παραβολικών τηλεσκοπίων και των ραντάρ.
Στα φανάρια των αυτοκινήτων που έχουν παραβολικά κάτοπτρα, οι λαμπτήρες τοποθετούνται στην εστία τους. Έτσι οι φωτεινές ακτίνες ανακλώμενες στο κάτοπτρο εξέρχονται παράλληλα προς τον άξονά του.
Κατηγορία:Κωνικές τομές
Γρηγόριος Τηλικίδης
Ο Γρηγόριος Τηλικίδης του Παντελή (1893 - 26 Νοεμβρίου 1950) ήταν Έλληνας φιλόλογος, ο οποίος χρημάτισε επανειλημμένα βουλευτής Εδέσσης και Πέλλας.
Βιογραφία
Γεννήθηκε στον Καύκασο. Σπούδασε στη Φιλοσοφική Σχολή του Πανεπιστημίου του Καζάν. Ήταν επικεφαλής του Συμβουλίου Ελλήνων του Αντικαυκάσου.
Εξελέγη για πρώτη φορά βουλευτής Εδέσσης στις εκλογές του 1923 και του 1928 (με το Εργατικό Αγροτικό Κόμμα) και Πέλλας στις εκλογές των ετών 1926 (με την Δημοκρατική Ένωση) και του 1932 (με το Αγροτικό και Εργατικό Κόμμα).
Στις εκλογές του 1950 εξελέγη για τελευταία φορά με την ΕΠΕΚ (Κ.Π.Φ.).
Πέθανε στην Αθήνα, όντας εν ενεργεία βουλευτής.Την κενή έδρα του κατέλαβε ο βουλευτής Σερρών, Ζαχαρίας Χατζηιωάννου. .
Παραπομπές
Κατηγορία:Βουλευτές Πέλλας Κατηγορία:Βουλευτές εκλεγμένοι με την ΕΠΕΚ Κατηγορία:Έλληνες φιλόλογοι Κατηγορία:Βουλευτές εκλεγμένοι με τη Δημοκρατική Ένωση (1923) Κατηγορία:Βουλευτές Έδεσσας
218 π.Χ.
Θάνατοι
Κατηγορία:Έτη
Στιγμιότυπα θανάτου
Τα Στιγμιότυπα θανάτου ή όπως είναι ο αγγλικός τίτλος Shutter είναι διασκευή της ομώνυμης ταιλανδέζικης ταινίας που κυκλοφόρησε το 2004.
Το ατύχημα
Ο Μπέντζαμιν (Τζόσουα Τζάκσον) και η Τζέιν Σο (Ρέιτσελ Τέιλορ) είναι ένα νεόνυμφο ζευγάρι από τη Νέα Υόρκη που πραγματοποιεί το ταξίδι του μέλιτος στην Ιαπωνία σε συνδυασμό με κάποιες επαγγελματικές υποχρεώσεις του Μπέντζαμιν ο οποίος είναι επαγγελματίας φωτογράφος.
Κατά την παραμονή τους στην Ιαπωνία, η Τζέιν χτυπάει άθελα της με το αυτοκίνητο σε επαρχιακό δρόμο μία γυναίκα. Μετά το ατύχημα η Τζέιν και ο Μπέντζαμιν μάταια αναζητούν την γυναίκα που χτύπησαν με το αυτοκίνητο και ο Μπέντζαμιν οδηγείται στο συμπέρασμα πως το θύμα του τροχαίου για να μην υπάρχει πουθενά ήταν καλά στην υγεία του. Αργότερα ανακαλύπτουν πως στις φωτογραφίες που τράβηξαν μετά από ένα τραγικό δυστύχημα εμφανίζονται λάμψεις που στην αρχή τις αποδίδουν στο τροχαίο υποθέτοντας πως χτυπήθηκε η φωτογραφική μηχανή του Μπέντζαμιν.
Η Μεγκούμι και οι θάνατοι των φίλων του Μπεν
Στη συνέχεια οι δύο φίλοι του Μπεν βρίσκουν τον θάνατο, ο ένας μάλιστα αυτοκτονεί μπροστά στα μάτια του ζευγαριού βουτώντας από το μπαλκόνι του διαμερίσματος του. Ο Μπεν και η Τζέιν αποφασίζουν να εγκαταλείψουν την Ιαπωνία όταν παρατηρούν σε κάποιες από τις γαμήλιες φωτογραφίες που τους απεστάλησαν από τις ΗΠΑ πως το πνεύμα της Μεγκούμι ήταν μαζί τους πριν ακόμη κάνουν το γαμήλιο ταξίδι.
Αποφασίζουν να την αναζητήσουν και έτσι οδηγούνται στο σπίτι της όπου την βρίσκουν όμως νεκρή σε κατάσταση αποσύνθεσης καθώς είχε αυτοκτονήσει. Την ίδια νύχτα εμφανίζεται στο ξενοδοχείο όπου διέμενε το ζευγάρι βασανίζοντας τον Μπεν. Τελικά αποχωρεί όταν η Τζέιν της φωνάζει πως ο Μπεν την παράτησε διότι δεν την αγαπούσε.
Νέες φωτογραφίες με το πνεύμα της Μεγκούμι
Την επόμενη μέρα, μετά την καύση της σωρού της Μεγκούμι, το ζευγάρι επιστρέφει στις ΗΠΑ πιστεύοντας πως όλα έχουν τελειώσει. Όμως η Τζέιν βρίσκει νέες φωτογραφίες με το πνεύμα της Μεγκούμι οι οποίες την οδηγούν στο να βρει μια παλιά φωτογραφική μηχανή του Μπεν. Εμφανίζοντας τις φωτογραφίες της μνήμης στον φορητό ηλεκτρονικό υπολογιστή, αντικρίζει τους νεκρούς φίλους του Μπεν να παρενοχλούν σεξουαλικά την Μεγκούμι.
Αργότερα καταφθάνει στο διαμέρισμα ο Μπεν,ο οποίος αναγκάζεται να αποκαλύψει την αλήθεια, λέγοντας πως οι φίλοι του τον είχαν πείσει να υπνωτίσουν τη Μεγκούμι ώστε να τραβήξουν φωτογραφίες μαζί της, τις οποίες θα χρησιμοποιούσαν εναντίον της σε περίπτωση που αυτή εξακολουθούσε να παρενοχλεί τον Μπεν. Επιπλέον, ο Μπρούνο και ο Άνταμ βίασαν την Μεγκούμι. Αηδιασμένη η Τζέιν εγκαταλείπει τον Μπεν, ο οποίος σε κατάσταση παροξυσμού αρχίζει να φωτογραφίζει το σπίτι στην προσπάθειά του να εντοπίσει το φάντασμα της Μεγκούμι.
Τελικά, έντρομος ανακαλύπτει πως αυτή βρισκόταν στους ώμους του, γεγονός το οποίο εξηγούσε τους αφόρητους και ανεξήγητους πόνους που ο ίδιος ένιωθε στο συγκεκριμένο σημείο του σώματός του. Σε κατάσταση πανικού, προκαλεί στον εαυτό του ηλεκτροπληξία με αποτέλεσμα να μείνει κατατονικός. Η τελευταία σκηνή της ταινίας, δείχνει τον Μπεν σε ψυχιατρική κλινική με την Μεγκούμι να κρατιέται ακόμη πάνω του.
Κριτικές και εισπράξεις
Παρά το γεγονός ότι η ταινία δέχτηκε αρκετές αρνητικές κριτικές, κατάφερε να αποφέρει εισπράξεις που ξεπέρασαν τα 43 εκατομμύρια αμερικανικά δολάρια παγκοσμίως, ενώ κατά την πρώτη εβδομάδα προβολής της έφτασε μέχρι την τρίτη θέση στην λίστα με τις εισπράξεις στην Αμερική.
Πηγές
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες του 2008 Κατηγορία:Αμερικανικές ταινίες μυστηρίου Κατηγορία:Αμερικανικές ταινίες τρόμου Κατηγορία:Υπερφυσικές ταινίες τρόμου Κατηγορία:Ταινίες που αφορούν την εκδίκηση Κατηγορία:Αγγλόφωνες ταινίες Κατηγορία:Ταινίες παραγωγής Regency Enterprises Κατηγορία:Ταινίες με θέμα την αυτοκτονία
Σταυρούλα Πρασσά
Η Σταυρούλα Πρασσά, γεννημένη στις 9 Δεκεμβρίου 1979 στο Μαρούσι Αττικής, είναι Ελληνίδα πρώην καλαθοσφαιρίστρια και νυν προπονήτρια. Έχει ύψος 1,70 μέτρα και αγωνιζόταν στη θέση του Point Guard.
Καριέρα σε συλλογικό επίπεδο
Η Πρασσά έκανε τα πρώτα της μπασκετικά βήματα στις ακαδημίες του Φάρου Κερατσινίου. Εν συνεχεία αγωνίστηκε με τα χρώματα του Παλαιού Φαλήρου. Με την ομάδα αυτή έλαβε πρώτη φορά μέρος σε ευρωπαϊκή διασυλλογική διοργάνωση και συγκεκριμένα στο Κύπελλο Λιλιάνα Ρονκέτι της περιόδου 1996-97, όπου και σημείωσε 2,5 πόντους, 1,5 ριμπάουντ και 0,3 ασίστ κατά μέσο όρο ανά αγώνα.
Την αγωνιστική περίοδο 2001-02, ως μέλος της ομάδας του Α.Ν.Ο.Γ. κατετάγη δεύτερη στη λίστα με τις περισσότερες τελικές πάσες στην Α1 Εθνική με 82 (4,1 μ.ο.) και μία χρονιά αργότερα, το 2002-03, στην πρώτη θέση με 104 (4,7 μ.ο.), αποτελώντας παράλληλα και την πρώτη σκόρερ της ομάδας της Γλυφάδας με 15,3 πόντους μέσο όρο. Με τον Α.Ν.Ο.Γ. κατέκτησε δύο συνεχόμενα Κύπελλα Ελλάδος τις χρονιές αυτές, αντιμετωπίζοντας νικηφόρα και στους δύο τελικούς το Μέγα Αλέξανδρο Θεσσαλονίκης. Την περίοδο 2002-03 η Πρασσά συμμετείχε επίσης στο FIBA Europe Cup σημειώνοντας 12,5 πόντους, 1,8 ριμπάουντ και 3,5 ασίστ κατά μ.ό. ανά παιχνίδι.
Το 2005 η Πρασσά συμμετείχε στο All-Star Game Γυναικών, λαμβάνοντας μέρος, εκτός από το κυρίως παιχνίδι, και στο διαγωνισμό τριπόντων.
Την περίοδο 2008-09 φόρεσε τα χρώματα του Αθηναϊκού. Με την ομάδα του Βύρωνα αναδείχθηκε Πρωταθλήτρια Ελλάδος, συλλέγοντας σε 21 αγώνες 4,2 πόντους κατά μέσο όρο, 1,5 ριμπάουντ και 1,5 ασίστ, ερχόμενη από τον πάγκο για να αντικαταστήσει τη βασική πλέι μέικερ, Λία Γκουζίνη.
Η Πρασσά επέστρεψε στην Ελλάδα για την περίοδο 2010-11 για λογαριασμό του Πανιωνίου, ο οποίος κατετάγη 5ος στον τελικό βαθμολογικό πίνακα της Α1 Εθνικής. Η αθλήτρια έλαβε μέρος σε 21 αγώνες, σημειώνοντας 6,3 πόντους κατά μ.ό., 2,1 ριμπάουντ και 2,7 ασίστ. Με την ομάδα της Νέας Σμύρνης αγωνίστηκε στο Final-4 του Κυπέλλου, χωρίς να καταφέρουν ωστόσο να περάσουν στον τελικό.
Τον Οκτώβριο του 2011 υπέγραψε μονοετές συμβόλαιο με την ομάδα του Ελληνικού. Η ομάδα είχε μόλις ανέλθει στην Α2 Εθνική ως Πρωταθλήτρια Ε.Σ.ΚΑ.Ν.Α. και στο τέλος της περιόδου 2011-12 αναδείχθηκε Πρωταθλήτρια της κατηγορίας.
Μετά την κατάκτηση της κορυφής της Α2 Εθνικής με το Ελληνικό, η Πρασσά αποφάσισε να παραμείνει στην ομάδα, όχι όμως πλέον ως αθλήτρια, αλλά ως βοηθός της προπονήτριας Ελένης Καπογιάννη. Η Α.Ε. Σουρμένων-Ελληνικού (όπως μετονομάστηκε ο σύλλογος) κατέλαβε τη 2 η θέση στο Πρωτάθλημα της Α1 Εθνικής την περίοδο 2012-13. Την επόμενη περίοδο, 2013-14, η Ένωση κατέκτησε το Κύπελλο Ελλάδος.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Έλληνες προπονητές καλαθοσφαίρισης Κατηγορία:Καλαθοσφαιρίστριες Εθνικής Ελλάδας Κατηγορία:Καλαθοσφαιρίστριες της εθνικής Ελλάδος νεανίδων Κατηγορία:Καλαθοσφαιρίστριες της εθνικής Ελλάδος κορασίδων Κατηγορία:Καλαθοσφαιρίστριες Φάρου Κερατσινίου Κατηγορία:Καλαθοσφαιρίστριες Παλαιού Φαλήρου Κατηγορία:Καλαθοσφαιρίστριες Σπόρτιγκ Κατηγορία:Καλαθοσφαιρίστριες ΑΝΟΓ Κατηγορία:Καλαθοσφαιρίστριες Α.Ε. Εσπερίδων Καλλιθέας Κατηγορία:Καλαθοσφαιρίστριες Αθηναϊκού Κατηγορία:Καλαθοσφαιρίστριες Πανιωνίου Κατηγορία:Καλαθοσφαιρίστριες Α.Ο. Ελληνικού Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ρουμανικών συλλόγων Κατηγορία:Προπονητές καλαθοσφαίρισης Κρόνου Αγίου Δημητρίου Κατηγορία:Προπονητές καλαθοσφαίρισης Φάρου Κερατσινίου Κατηγορία:Πόιντ γκαρντ
Γιούρικο Κόικε
Βιογραφία
Ο πατέρας της, Yūjirō Κόικε, ήταν ένας ξένος έμπορος συναλλαγών, ο οποίος χειριζόταν τα πετρελοειδή προϊόντα. Ασχολήθηκε επίσης με την πολιτική, υποστηρίζοντας τον Σιντάρο Ισιχάρα (Κυβερνήτης του Τόκιο από το 1999) και το Tatenokai τη δεκαετία του '60, και έτρεξε μάταια για τις εθνικές εκλογές το 1969. Η Γιούρικο έχει κατά καιρούς πει τη γνώμη της ότι ήταν απαραίτητο για την Ιαπωνία να ενισχύσει τις σχέσεις με τις Αραβικές χώρες, προκειμένου να εξασφαλιστεί ένας σταθερός εφοδιασμός πετρελαίου για να μην η φτωχή σε πόρους Ιαπωνία ωθήσει σε πόλεμο για το πετρέλαιο πάλι. Ο λόγος της την ενθάρρυνε για να αποφασίσει να σπουδάσει στην Αίγυπτο για να μάθει Αραβικά.
Αφού παρακολούθησε μαθήματα στη Σχολή Κοινωνιολογίας στο Πανεπιστήμιο Kwansei Gakuin το 1971 και το Αμερικανικό Πανεπιστήμιο στο Κάιρο το 1972, η Κόικε πήρε το Μπάτσελορ Τεχνών στην Κοινωνιολογία από το Πανεπιστήμιο του Καΐρου το 1976. Παντρεύτηκε έναν Ιάπωνα φοιτητή στην Αίγυπτο όταν ήταν 21 ετών, αλλά χώρισαν αμέσως μετά.
Σταδιοδρομία στα μέσα ενημέρωσης και στην πολιτική
Η Κόικε ήταν δημοσιογράφος στην Παγκόσμια Δορυφορική τηλεόραση Επιχειρήσεων του TV Τόκιο, στην εθνικού επιπέδου επιχείρηση τηλεοπτικών προγραμμάτων ειδήσεων από το 1988 έως το 1992. Ήταν Υπουργός Περιβάλλοντος στην κυβέρνηση του προηγούμενου πρωθυπουργού, του Τζουνιτσίρο Κοϊζούμι (2001-2006). Ως Υπουργός Περιβάλλοντος, είχε ξεκινήσει την περίφημη εκστρατεία Cool Biz, που έγκειται στην κατάργηση της υποχρεωτικής γραβάτας μεταξύ 1ης Ιουνίου και 31 Αυγούστου 2005 στις επιχειρήσεις και τα δημόσια γραφεία.
Εξωτερικοί σύνδεσμοι
Κατηγορία:Ιάπωνες πολιτικοί
Σουδητία
Με την ονομασία Σουδητία (γερμ.: Sudetenland, τσέχικα: Sudety ή pohraniční území, πολωνικά: Kraj Sudetów) φέρονται τα εδάφη της βόρειας Βοημίας και της Μοραβίας στη περιοχή των Σουδητικών ορέων (γερμ. Sudeten, τσέχικα: Sudety ή Krkonošsko-jesenická subprovincie, πολωνικά: Sudety) που εκτείνονται υπό μορφή τεράστιου πετάλου παρά τα σύνορα Τσεχοσλοβακίας και Πολωνίας.
Γενικά
Μετά την ανακήρυξη της τσεχοσλοβάκικης ανεξαρτησίας σχηματίστηκαν τέσσερις γερμανικές επαρχίες, οι οποίες στόχευαν στην ένωση με την Αυστρία που θα ενσωματώνονταν στη Γερμανία.
Η περιοχή αυτή μετά τις εκλογές του Μαΐου του 1935 άρχισε να εξελίσσεται σε σημαντικό αντικείμενο πολιτικής διένεξης μεταξύ Γερμανίας και Τσεχοσλοβακίας, που πήρε έντονες διαστάσεις από τους εκεί εγκατεστημένους Γερμανούς, καλούμενους Σουδήτες με την υποστήριξη των ναζί. Έτσι το 1938 οι διαπραγματευτές της Συμφωνίας του Μονάχου, υποχωρώντας στις αξιώσεις του Χίτλερ συμφώνησαν την παραχώρηση - προσάρτηση της Σουδητίας στη Γερμανία. Τα εδάφη που αποσπάστηκαν από τη Τσεχοσλοβακία προσαρτήθηκαν σε επαρχίες του Ράιχ ενώ το βόρειο τμήμα τους σχημάτισε τη νέα επαρχία του Ράιχ, την επαρχία της Σουδητίας. Διοικητής της τοποθετήθηκε ο Κόνραντ Χένλαϊν, επικεφαλής του τοπικού ναζιστικού κόμματος, ο οποίος άλλωστε είχε πρωτοστατήσει στην εκστρατεία ανεξαρτοποίησης-ενσωμάτωσης της περιοχής στο γερμανικό κράτος, με συνεχή διαβήματά του προς τις τέσσερις μεγάλες δυνάμεις (Αγγλία, Γαλλία, Ιταλία και Γερμανία) αλλά και την οργάνωση διαδηλώσεων και άλλων εκδηλώσεων υπέρ της απόσχισης. Στην περιοχή παρέμεινε σημαντική τσέχικη μειονότητα από την οποία σταδιακά αφαιρέθηκαν τα όποια πολιτικά και μειονοτικά δικαιώματα.
Εξωτερικοί σύνδεσμοι
Κατηγορία:Ιστορία της Τσεχοσλοβακίας Κατηγορία:Ιστορία της Τσεχίας Κατηγορία:Ιστορία της Γερμανίας Κατηγορία:Βοημία Κατηγορία:Μοραβία Κατηγορία:Κατεχόμενες περιοχές του Β' Παγκοσμίου Πολέμου Κατηγορία:Περιοχές της Ευρώπης
872 Χόλντα
Η Χόλντα (Holda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,043. Ανακαλύφθηκε το 1917 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο του Αμερικανού αστρονόμου Έντουαρντ Σ. Χόλντεν.
Φυσικά χαρακτηριστικά
Η μέση διάμετρος της Χόλντα εκτιμάται σε 30,04 χιλιόμετρα. Ο φασματικός τύπος της είναι X, ενώ το άλβεδό της είναι 0,213. Η Χόλντα περιστρέφεται γύρω από τον εαυτό της μία φορά κάθε 7 ώρες και 12 λεπτά.
Εξωτερικοί σύνδεσμοι
Χολντα
220 π.Χ.
Θάνατοι
Κατηγορία:Έτη
MGM Cartoons
Η Metro-Goldwyn-Mayer Cartoons είναι μια εταιρεία παραγωγής κινηματογραφικών ταινιών, που εδρεύει στο Hanna-Barbera της Καλιφόρνια των Ηνωμένων πολιτειών.
Η MGM Cartoons ξεκίνησε το 1939, οπότε και δημιούργησε το πρώτο της κινούμενο σχέδιο, με τον τίτλο Barney Bear σκηνοθετημένο από τον Fred Quimby.
Κατηγορία:Κινηματογραφικές εταιρίες παραγωγής Κατηγορία:Εταιρίες παραγωγής κινουμένων σχεδίων Κατηγορία:Ιστορία και πολιτισμός του Χόλυγουντ
Μπιμπερστάινια
Αυτό το γένος προηγουμένως τοποθετείτο στα Γερανιοειδή (Geraniaceae), αλλά πιο πρόσφατα, μελέτες μοριακής φυλογενετικής του έχουν δώσει μια βασική θέση στα Σαπινδώδη.. Στο Σύστημα APG III, εντάσσεται στη δική του μονογενική οικογένεια, Biebersteiniaceae.
Το γένος Biebersteinia είναι ουσιαστικά ασιατικό. Η Biebersteinia orphanidis Boiss.1854 αποτελεί το δυτικό όριο εξάπλωσης του γένους και μας παραπέμπει σε μιαν εποχή που η Ελλάδα ήταν σχεδόν ενωμένη με τη Μικρά Ασία. Το φυτό, μετά την αρχική ανακάλυψή του το 1851 από τον Θεόδωρο Ορφανίδη στην Κυλλήνη (Ζήρεια) της Κορινθίας, θεωρήθηκε ότι εξαφανίστηκε από την Ελλάδα (άρα και την Ευρώπη). Το ξαναβρήκε το 1994 ο καθηγητής Αρτέμιος Γιαννίτσαρος με τους συνεργάτες του στο όρος Σαϊτάς.
Η «Biebersteinia του Ορφανίδη» φύεται στα όρη Κυλλήνη (Ζήρεια), Ολίγυρτος, Σαϊτάς και Τραχύ της ορεινής Κορινθίας. Ανατολικότερα από την Ελλάδα το ξαναβρίσκουμε στην οροσειρά του Ταύρου στην Κεντρική-Νότια Τουρκία. Στα βουνά της Κορινθίας το βρίσκουμε σε ανοικτές θέσεις μέσα ή κοντά σε δάση με ελληνικά (κεφαλονίτικα) έλατα. Ανθίζει Μάιο και Ιούνιο. Περιλαμβάνεται στο Βιβλίο Ερυθρών Δεδομένων των Σπάνιων & Απειλούμενων Φυτών της Ελλάδας (εκδ. 2009).
Εξωτερικοί σύνδεσμοι
Κατηγορία:Γερανιοειδή
Βαλσαμάτα
Τα Βαλσαμάτα είναι χωριό της Κεφαλλονιάς. Με το πρόγραμμα Καποδίστριας ήταν έδρα της κοινότητας Ομαλών. Βρίσκεται στους πρόποδες του Αίνου, στο οροπέδιο των Ομαλών, σε υψόμετρο 400. Σύμφωνα με την απογραφή του 2011 έχει 763 κατοίκους. Το 1981, ο οικισμός Φραγκάτα συνενώθηκε με τα Βαλσαμάτα. Κοντά στα Βαλσαμάτα βρίσκεται η μονή του Αγίου Γερασίμου, το μεγαλύτερο μοναστήρι της Κεφαλλονιάς, που δημιούργησε ο ίδιος ο πολιούχος άγιος του νησιού. Οι περισσότεροι κάτοικοι ασχολούνται με τη γεωργία και την κτηνοτροφία. Σε αυτό το χωρίο παράγεται η ποικιλία σταφυλιού ρομπόλα. Στην περιοχή βρίσκονται οι εγκαταστάσεις του συνεταιρισμού της Ρομπόλας και κάθε Αύγουστο στην πλατεία των Φραγκάτων και στα Ενετικά πηγάδια στα Βαλσαμάτα γίνονται οι δύο Εορτές της Ρομπόλας.
Παραπομπές
Η επίσημη σελίδα του χωριού / προβολή και νέα
Κατηγορία:Δήμος Κεφαλονιάς Κατηγορία:Χωριά της Κεφαλονιάς
Μοντέρνα οικογένεια
Μοντέρνα Οικογένεια είναι ο τίτλος ελληνικής κωμικής σειράς παραγωγής 2014-2015, που προβλήθηκε από τον τηλεοπτικό σταθμό Mega Channel. Το σενάριο της σειράς βασίζεται στην αμερικανική κωμική σειρά Modern Family (2009-2020) που αποτελεί μία από τις πιο επιτυχημένες οικογενειακές κωμωδίες της αμερικανικής τηλεόρασης. Η ελληνική εκδοχή αποτελείται από 2 κύκλους και συνολικά 43 επεισόδια. Το πρώτο επεισόδιο προβλήθηκε στις 20 Μαρτίου 2014 ενώ το τελευταίο στις 29 Μαΐου 2015. Στον πρώτο κύκλο, το σενάριο επιμελήθηκε ο Αποστόλης Τσαούσογλου ενώ τη σκηνοθεσία ο Πιέρρος Ανδροκάκος. Στον δεύτερο κύκλο, ο σεναριογράφος και ο σκηνοθέτης άλλαξαν και τις θέσεις τους ανέλαβαν οι Νίκος Παπαδόπουλος και Σπύρος Ρασιδάκης, αντίστοιχα. Η σειρά διακρίθηκε για την ποιότητα της και υπήρξε υποψήφια στην κατηγορία καλύτερων διεθνών adaptations διάσημων σειρών στο φεστιβάλ των Καννών, το 2015.
Πλοκή
Ο Τάκης, πατέρας της Φαίης και του Δημήτρη, χώρισε ύστερα από πολλά χρόνια γάμου και ξαναπαντρεύτηκε την Κάρμεν, μια πολύ όμορφη γυναίκα Κολομβιανής καταγωγής, που έχει ένα αγόρι από τον πρώτο της γάμο, τον Ντιέγκο. Η Φαίη και ο άντρας της, ο Φίλιππος έχουν τρία παιδιά, τη Δανάη, την Αλεξάνδρα και τον Πάνο. Η Φαίη εγκατέλειψε την καριέρα της και αφοσιώθηκε στην ανατροφή των παιδιών της, ενώ ο Φίλιππος παραμένει ένας cool μπαμπάς. Ο Δημήτρης, που είναι ζευγάρι με τον Λάμπρο πολλά χρόνια τώρα, αποφασίζουν να υιοθετήσουν ένα μωρό. Έτσι οι ιστορίες των τριών οικογενειών, με τα συνηθισμένα ή τα ασυνήθιστα προβλήματά τους, αποτελούν μια σύγχρονη άποψη για το τι σημαίνει "οικογένεια" στην εποχή μας.
Εξωτερικοί σύνδεσμοι
Κατηγορία:Τηλεοπτικές σειρές Mega Κατηγορία:Ελληνικές κωμικές τηλεοπτικές σειρές
Μάχη της Χαιρώνειας
Με την ονομασία αυτή είναι γνωστές τρεις συγκρούσεις της αρχαιότητας που πραγματοποιήθηκαν κοντά στη Χαιρώνεια της Βοιωτίας.
Όριο Τσαντρασεκάρ
Ο Τσαντρασεκάρ εμφανίζεται επίσης στην ανακάλυψη του αρνητικού ιόντος του υδρογόνου στη βοήθεια μελέτης της αδιαφάνειας στην ηλιακή ατμόσφαιρα.
Κατηγορία:Αστροφυσική Κατηγορία:Αστέρες νετρονίων
Ιωάννης Θεοδωρακόπουλος
Ο '''Ιωάννης Ν. Θεοδωρακόπουλος''' (28 Φεβρουαρίου 1900 – 20 Φεβρουαρίου 1981) ήταν Έλληνας φιλόσοφος, καθηγητής πανεπιστημίου και ακαδημαϊκός.
Οι σπουδές του
Γεννήθηκε στο χωριό Βασσαράς της Λακωνίας, στις 28 Φεβρουαρίου 1900 και ολοκλήρωσε την βασική του εκπαίδευση στη Σπάρτη. Στη συνέχεια φοίτησε στη Ριζάρειο Εκκλησιαστική Σχολή ως υπότροφος του κράτους από το 1915 έως το 1920, στο Πανεπιστήμιο της Βιέννης (1920-1922), όπου σπούδασε φιλολογία και φιλοσοφία, η οποία και τον κέρδισε, με αποτέλεσμα, αμέσως μετά, να συνεχίσει τις σπουδές του στο κέντρο του φιλοσοφικού στοχασμού της εποχής εκείνης, τη Χαϊδελβέργη, όπου παρέμεινε από το 1922 ως το 1925, παρακολουθώντας τα μαθήματα των Καρλ Γιάσπερς, Άλφρεντ Βέμπερ, Έντουαρντ Χόφμαν, Ερνστ Ρόμπερτ Κούρτιους, Φρίντριχ Γκούντολφ και ιδίως αυτά του καθηγητή Ερρίκου Ρίκερτ, για τις φιλοσοφικές απόψεις του οποίου αργότερα συνέγραψε και εξέδωσε ιδιαίτερο βιβλίο. Το 1925 αναγορεύτηκε διδάκτορας της φιλοσοφίας στο Πανεπιστήμιο της Χαϊδελβέργης, με θέμα της διατριβής του τη «Διαλεκτική του Είναι στον Πλάτωνα», που εξεδόθη δύο χρόνια αργότερα. Το 1928 εξέδωσε και μονογραφία για τη «Μεταφυσική του Είναι στον Πλωτίνο» και την ίδια χρονιά επέστρεψε στην Ελλάδα.
Από το 1929 μέχρι το 1940 εξέδωσε, με τη συνεργασία των Κωνσταντίνου Τσάτσου και Παναγιώτη Κανελλόπουλου, τους οποίους είχε γνωρίσει και με τους οποίους είχε σχετισθεί ήδη από την παραμονή του στη Χαϊδελβέργη, το «Αρχείο της Φιλοσοφίας και Θεωρίας των Επιστημών», του οποίου ήταν και διευθυντής και όπου είχε δημοσιεύσει και δικά του άρθρα, όπως π.χ. «Η έννοια της φιλοσοφίας και η έννοιας της ιστορίας της φιλοσοφίας», «Φιλοσοφία και Ψυχολογία» κ.ά.
Πανεπιστημιακός και ακαδημαϊκός
Το 1928, αμέσως μετά την επιστροφή του από τη Γερμανία, οι καθηγητές του Πανεπιστημίου Αθηνών Θεόφιλος Βορέας και Κωνσταντίνος Λογοθέτης δεν εγκρίνουν την υφηγεσία του, αλλά μόλις δύο χρόνια αργότερα, το 1930, ο Ιωάννης Θεοδωρακόπουλος εξελέγη υφηγητής και το 1933 τακτικός καθηγητής της φιλοσοφίας στο Πανεπιστήμιο Θεσσαλονίκης, το 1939 καθηγητής της Συστηματικής Φιλοσοφίας της Φιλοσοφικής Σχολής του Πανεπιστημίου Αθηνών και το 1950 καθηγητής της φιλοσοφίας της Παντείου Σχολής. Στο Πανεπιστήμιο παρέμεινε μέχρι το 1967, οπότε και λόγω της συντακτικής Πράξης της Δικτατορίας αναγκάστηκε να αποχωρήσει την ημέρα που θα αναλάμβανε πρυτανικά καθήκοντα. Διετέλεσε κοσμήτορας της Φιλοσοφικής Σχολής του Πανεπιστημίου Αθηνών κατά τα ακαδημαϊκά έτη 1949-1950 και 1966-1967.
Εξελέγη μέλος της Ακαδημίας Αθηνών το 1960, στην έδρα της Φιλοσοφίας. Το 1963 διετέλεσε πρόεδρος της Ακαδημίας και από το 1966 ως το 1981 Γενικός Γραμματέας της. Το 1966 ίδρυσε το «Κέντρο Ερεύνης της Ελληνικής Φιλοσοφίας» της Ακαδημίας, που αρχίζει να λειτουργεί από το 1970 και από το 1971 εκδίδει την Επετηρίδα του με τίτλο «Φιλοσοφία».